CELEX: 62022CN0228
Language: hu
Date: 2022-04-01 00:00:00
Title: C-228/22. sz. ügy: Az Amtsgericht Düsseldorf (Németország) által 2022. április 1-jén benyújtott előzetes döntéshozatal iránti kérelem – flightright GmbH kontra Eurowings GmbH

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/38
            
         
      Az Amtsgericht Düsseldorf (Németország) által 2022. április 1-jén benyújtott előzetes döntéshozatal iránti kérelem – flightright GmbH kontra Eurowings GmbH
      (C-228/22. sz. ügy)
      (2022/C 237/49)
      Az eljárás nyelve: német
      
         A kérdést előterjesztő bíróság
      
      Amtsgericht Düsseldorf
      
         Az alapeljárás felei
      
      
         Felperes: flightright GmbH
      
         Alperes: Eurowings GmbH
      
         Az előzetes döntéshozatalra előterjesztett kérdések
      
      
                  1)
               
               
                  A 261/2004/EK rendelet (1) 5. cikkének (3) bekezdése értelmében vett rendkívüli körülmény áll-e fenn akkor, ha a légi járat törlése, illetve törléssel egyenértékű késése az illetékes légiforgalmi irányító szolgálat által módosított résidőkiosztáson alapul?
               
            
                  2)
               
               
                  Amennyiben az első kérdésre nemleges válasz adandó, elegendő-e a 261/2004 rendelet 5. cikkének (3) bekezdése szerinti rendkívüli körülmény feltételezéséhez az, ha a módosított résidőkiosztás a légi közlekedési kapacitások időjárási viszonyok miatt történő csökkentésén alapul, a teljes légi közlekedés azonban nem omlott össze messzemenően az időjárási viszonyok következtében?
               
            
         (1)  A visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet (HL 2004. L 46., 1. o.; magyar nyelvű különkiadás 7. fejezet, 8. kötet, 10. o.).